Newzealandsk engelsk

Newzealandsk engelsk (engelsk: New Zealand English) er nært relatert til australsk engelsk i uttalen, men har flere spissfindige forskjeller som ofte oversees av folk som ikke er bosatt i disse landene. Noen av disse forskjellene viser at newzealandsk engelsk har mer slektsskap til engelsk fra sørlige England enn australsk engelsk har. Flere av forskjellene påviser også påvirkning av maorisk. Den mest slående forskjellen fra australsk og andre former for engelsk (selv om det er delt delvis med sørafrikansk engelsk) er den flate «I»-en i newzealandsk engelsk. New Zealand-dialekten har også noe skotsk påvirkning, spesielt i sørlige regioner på Sørøya – et resultat av det store antallet skotske bosettere som ankom på 1800-tallet.

Kategori:Engelske dialekter
Kategori:Språk på New Zealand
Kategori:Newzealandsk kultur